IMISLab/GreekWikipedia huggingface dataset:
Ξυπόλυτοι στο Πάρκο

Η ταινία Ξυπόλυτοι στο Πάρκο (αγγλ. Barefoot in the Park) είναι αισθηματική κομεντί παραγωγής 1967, σε σκηνοθεσία Τζιν Σακς, βασισμένη στο ομώνυμο θεατρικό έργο του Νιλ Σάιμον, ο οποίος το διασκεύασε για τη μεγάλη οθόνη. Πρωταγωνιστές της ταινίας είναι ο Ρόμπερτ Ρέντφορντ, η Τζέιν Φόντα, η Μίλντρεντ Νάτγουικ και ο Σαρλ Μπουαγιέ. Η Μίλντρεντ Νάτγουικ που επανέλαβε το ρόλο που είχε ερμηνεύσει στο Μπρόντγουεϊ προτάθηκε για Όσκαρ Β' Γυναικείου Ρόλου.

 Ο Πολ Μπράτερ (Ρόμπερτ Ρέντφορντ), ένας σοβαρός και μετρημένος δικηγόρος που προσπαθεί να καθιερωθεί στον εργασιακό του χώρο, παντρεύεται την Κόρι Μπράτερ (Τζέιν Φόντα), μια ανέμελη κοπέλα που θέλει να ζήσει έντονα και να διασκεδάσει. Οι δυο τους είναι πολύ ερωτευμένοι παρά τις διαφορές τους. Μετά το γάμο τους όμως η συγκατοίκησή τους σε ένα σπίτι, το οποίο δεν πληροί την περιγραφή του συμβολαίου, δημιουργεί προβλήματα στο γάμο τους και τους φέρνει αντιμέτωπους με μια σειρά κωμικοτραγικών καταστάσεων. Το σπίτι είναι πολύ μικρότερο σε σχέση με εκείνο που είχαν δει αρχικά, το δωμάτιο τους είναι μια τρύπα στην οποία μετά βίας χωράν και οι δυο, η τζαμαρία της οροφής είναι έχει μια τρύπα από την οποία μπαίνει στο διαμέρισμα βροχή και χιόνι, η θέρμανση δε λειτουργεί και το κυριότερο, ο Βίκτορ Βελάσκο (Σαρλ Μπουαγιέ) ένοικος της σοφίτας από πάνω, πρέπει να περνάει από το διαμέρισμά τους για να μπει στο δικό του. Όλα αυτά τα παράξενα περιστατικά διασκεδάζουν αφάνταστα την Κόρι, αλλά εκνευρίζουν τον Πολ. Η μητέρα της Κόρι (Μίλντρεντ Νάτγουικ) που επισκέπτεται συχνά την κόρη της αναγκάζεται να παίξει το ρόλο του διαιτητή στη σχέση του Πολ και της Κόρι και ερωτεύεται τον μυστηριώδη κύριο Βελάσκο. Ο Πολ και η Κόρι διαπιστώνουν τη διαφορετικότητά τους και καταλαβαίνουν ότι πρέπει να κάνουν θυσίες για να σώσουν τη σχέση τους. Η ταινία αποτελεί κινηματογραφική μεταφορά του ομώνυμου θεατρικού του συγγραφέα Νιλ Σάιμον, που είχε ανέβει στο Μπρόντγουεϊ το 1963 με πρωταγωνιστές τους Ρόμπερτ Ρέντφορντ και την Ελίζαμπεθ Άσλεϊ. Όταν η Paramount αποφάσισε να χρηματοδοτήσει την κινηματογραφική μεταφορά της ταινίας ο Ρόμπερτ Ρέντφορντ, η Μίλντρεντ Νάτγουικ και ο Χερμπ Έντελμαν ανέλαβαν τους ρόλους που είχαν ερμηνεύσει στο Μπρόντγουεϊ. Πρώτη επιλογή για το ρόλο της Κόρι Μπράτερ ήταν η Νάταλι Γουντ, που είχε συμπρωταγωνιστήσει με τον Ρέντφορντ σε δυο ταινίες (Έρωτες που Σβήνουν την Αυγή (Inside Daisy Clover, 1965) και Αγάπη για τον Έρωτα (This Property is Condemned, 1966)). Η Γουντ όμως απέρριψε το ρόλο δηλώνοντας ότι ήθελε να απέχει από τα κινηματογραφικά δρώμενα για κάμποσο καιρό. Τότε ανέλαβε το ρόλο η Τζέιν Φόντα. Η ταινία είχε προϋπολογισμό 2 εκατομμυρίων δολαρίων κι έκανε εισπράξεις 19,994,515 δολαρίων. Η Μίλντρεντ Νάτγουικ προτάθηκε για Όσκαρ Β' Γυναικείου Ρόλου χάνοντας από την Εστέλ Πάρσονς που κρίθηκε νικήτρια για την ταινία Μπόνι και Κλάιντ (Bonnie & Clyde). Η Τζέιν Φόντα προτάθηκε για Βραβείο BAFTA για το ρόλο της στην ταινία. Βραβεία Ακαδημίας Κινηματογράφου (Όσκαρ) Β' Γυναικείου Ρόλου – Μίλντρεντ Νάτγουικ Ξυπόλυτοι στο Πάρκο στην IMDb
Φραγκίσκος Ιωσήφ του Χοενλόε-Σίλλινγκσφυρστ

Ο Φραγκίσκος Ιωσήφ, γερμ. Franz Joseph (26 Νοεμβρίου 1787 - 14 Ιανουαρίου 1841) από τον Οίκο του Χοενλόε ήταν 5ος πρίγκιπας του Χοενλόε-Σίλλινγκσφυρστ και ιδρυτής του κλάδου των δουκών του Ράτιμπορ και των πριγκίπων του Κόρβεϊ.

 Ήταν ο δευτερότοκος (επιζών) γιος του Καρόλου Αλβέρτου Β΄, πρίγκιπα του Χοενλόε-Βάλντενμπουργκ-Σίλλινγκσφυρστ και της δεύτερης συζύγου του, Ιουδήθ Ρεβίτσκι, βαρόνης του Ρεβίσνιε. Νυμφεύτηκε την Κωνσταντία, κόρη του 7ου εξαδέλφου του. Η αδελφή της συζύγου του Ελισάβετ (1790-1830), ήταν σύζυγος του Βίκτωρα Αμεδαίου, λαντγράβου της Έσσης-Ρότενμπουργκ, ο οποίος απεβίωσε το 1834 άτεκνος. Ο Βίκτωρ Αμεδαίος κληροδότησε τον τίτλο του δούκα του Ράτιμπορ και του πρίγκιπα του Κόρβεϊ στον Βίκτωρα, γιο του Φραγκίσκου Ιωσήφ. Το Ράτιμπορ βρισκόταν στην Άνω Σιλεσία και το Κόρβεϊ δίπλα στην πρώην μονή του Κόρβεϊ στη Βεστφαλία. Το Ράτιμπορ είχε έκταση 34.000 εκταρίων και αποτελείτο κυρίως από δάση. Νυμφεύτηκε το 1815 την Κωνσταντία, κόρη του Καρόλου Λουδοβίκου, πρίγκιπα του Χοενλόε-Λάνγκενμπουργκ και είχε τέκνα: Θηρεσία 1816-1891, παντρεύτηκε τον εξάδελφό της Φρειδερίκο Κάρολο Α΄, πρίγκιπα του Χοενλόε-Βάλντενμπουργκ-Σίλλινγκσφυρστ (1814-1884), γιο του Καρόλου Αλβέρτου Γ΄, πρίγκιπα του Χοενλόε-Βάλντενμπουργκ-Σίλλινγκσφυρστ Βίκτωρ Α΄ 1818-1893, δούκας του Ράτιμπορ Κλόντβιχ 1819-1901, 7ος πρίγκιπας του Χοενλόε-Σίλλινγκσφυρστ. Έγινε καγκελάριος της Γερμανίας και πρωθυπουργός της Πρωσίας Φίλιππος Ερνέστος 1820-1845 Αμαλία Αδελαΐδα 1821-1902, παντρεύτηκε -ενάντια στη θέληση των γονέων της- τον ζωγράφο Ρίχαρντ Λάουχερτ Γουσταύος Αδόλφος 1823-1896, καρδινάλιος Ιωσήφ του Χοενλόε-Σίλλινγκσφυρστ 1824-1827 Κωνσταντίνος 1828-1896, σταυλάρχης (Obersthofmeister) και διοικητής Ιππικού στην Αυστρο-Ουγγαρία Ελίζα Αδελαΐδα Καρολίνα Κλοτθίλδη Φερδινάνδη 1831-1920, παντρεύτηκε τον Κάρολο πρίγκιπα του Ζαλμ-Χόρστμαρ Franz Joseph, 5.Fürst zu Hohenlohe-Schillingsfürst
Ελληνικός Ορειβατικός Σύλλογος Πατρών

Ο Ορειβατικός σύλλογος Πάτρας είναι ο αρχαιότερος σύλλογος ορειβασίας στην Ελλάδα μαζί με αυτόν της Αθήνας. Είναι μέλος της Ελληνικής Ομοσπονδίας Ορειβασίας και Αναρρίχησης (ΕΟΟΑ) και της Ελληνικής Ομοσπονδίας Χιονοδρομίας (ΕΟΧ). Είναι ο πρώτος σύλλογος στην Ελλάδα που κατασκεύασε καταφύγιο και ο πρώτος που διοργάνωσε αγώνες χιονοδρομιών.

 Ιδρύθηκε στις 27 Ιουνίου 1928, λίγες ημέρες μετά την ίδρυση του ΕΟΣ Αθηνών με τον οποίο συνεργάστηκαν τα πρώτα χρόνια και διοργάνωσαν πολλές κοινές ορειβατικές εξορμήσεις. Οι 2 αυτοί σύλλογοι ίδρυσαν στις 20 Φεβρουαρίου 1930 τον Ελληνικό Ορειβατικό Σύνδεσμο. Πρώτος πρόεδρος του ΕΟΣ ήταν ο Ανδρέας Οικονομόπουλος και ιδρυτικά μέλη, μεταξύ άλλων: ο Επαμεινώνδας Πετραλιάς, ο Ιωάννης Διακίδης, ο Παναγιώτης Κωτσάκης, ο Σωτήριος Γεροκωστόπουλος, και ο Τέλης Λομβάρδος. Τα πρώτα πανελλήνια πρωταθλήματα χιονοδρομίας διοργανώθηκαν από τον ΕΟΣ Πατρών στο Παναχαϊκό και συμμετείχαν και γυναίκες, πρώτος μάλιστα πρωταθλητής Ελλάδας στις χιονοδρομίες ήταν ο Επαμεινώνδας Πετραλιάς, ο οποίος ήταν και από τους ιδρυτές του. Σήμερα, ο σύλλογος διαθέτει σχολές εκμάθησης αρχαρίων στην αναρρίχηση, ορειβασία και χιονοδρομία. Στο Β΄ Παγκόσμιο Πόλεμο, αθλητές του ΕΟΣ Πατρών και Αθηνών συγκρότησαν το Τάγμα Χιονοδρόμων. Αθλητές του ΕΟΣ Πατρών έχουν συμμετάσχει σε πολλές ορειβατικές αποστολές, όπως στα Ιμαλάια, στις Άλπεις και αλλού . Μεγάλοι αθλητές του ΕΟΣΠ είναι οι: Επαμεινώνδας Πετραλιάς, Ιωάννης Διακίδης, Σωτήρης Γεροκωστόπουλος. Ο Βασίλης Παπαχρηστόπουλος ήταν μέλος της Εθνικής ομάδας και σημαιοφόρος στη χειμερινή Ολυμπιάδα του Σαράγεβο το 1983, η Ράνια Παπαχρηστοπούλου, πρωταθλήτρια Ελλάδας το 1981. Ο Αριστομένης Θανόπουλος 7 φορές πρωταθλητής Ελλάδας, 6 φορές κυπελλούχος Ελλάδας και δύο φορές Βαλκανιονίκης στην αναρρίχηση. Διαθέτει δύο καταφύγια στο Παναχαϊκό όρος. Το ένα καταφύγιο λέγεται Σωτήρης Γεροκωστόπουλος, είναι το παλιότερο στην Ελλάδα μαζί με αυτό της Πάρνηθας. Βρίσκεται στα 1500 μέτρα, κατασκευάστηκε το 1930 στην θέση Ψάρθι και φιλοξενεί περίπου 50 άτομα. Το δεύτερο καταφύγιο, στη θέση Πρασούδι, Ιωάννης Διακίδης, κατασκευάστηκε το 1938 ενώ ανακατασκευάστηκε το 2014 και φιλοξενεί περίπου 25 άτομα. Τα δύο καταφύγια υπέστησαν μεγάλες ζημιές στη διάρκεια του εμφυλίου πολέμου. Κατάλογος Ορειβατικών και Αναρριχητικών Συλλόγων της Ελλάδας Ε.Ο.Σ. Πάτρας Ελληνική Ομοσπονδία Ορειβασίας-Αναρρίχησης
Μαρία Ερριέτα ντε Λα Τουρ ντ'Ωβέρν

Η Μαρία-Ερριέττα ντε Λα Τουρ ντ'Ωνέρν, γαλλ. Maria Henriette de La Tour d'Auvergne (24 Οκτωβρίου 1708 - 28 Ιουλίου 1728) από τον Οίκο του Λα Τουρ ντ'Ωβέρν έγινε με τον γάμο της δούκισσα του Παλατινάτου-Ζούλτσμπαχ.

 Ήταν το μόνο τέκνο του Φραγκίσκου-Έγκον ντε Λα Τουρ ντ'Ωβέρν και της Μαρίας-Άννας ντε Λιν, κόρης του Φιλίππου-Καρόλου δούκα του Άρενμπεργκ. Ως μέλος του οίκου της, την αποκαλούσαν Αυτού Υψηλότητα σαν να ήταν άρρεν μέλος. Παντρεύτηκε τον δούκα του Παλατινάτου-Ζούλτσμπαχ και είχε έναν γιο και μία κόρη. Απεβίωσε στο Χίλπολσταϊν σε ηλικία 20 ετών, ένα μήνα μετά το πρόωρο τέλος της κόρης της. Έχει απογόνους από τον γιο της και μεταξύ αυτών είναι και οι Πολωνοί κόμητες Ρατσύνσκι. Το 1731, τέσσερα έτη μετά το τέλος της, ο σύζυγός της έκανε δεύτερο γάμο, χωρίς να αποκτήσει τέκνα από αυτόν. Παντρεύτηκε το 1722 τον Ιωάννη-Χριστιανό των Βίττελσμπαχ δούκα του Παλατινάτου-Ζούλτσμπαχ και είχε τέκνα: Κάρολος Δ΄ Θεόδωρος 1724-1799, εκλέκτορας της Βαυαρίας και του Παλατινάτου, δούκας του Γούλιχ-Μπεργκ, κόμης του Ζούλτσμπαχ και του Νόιμπουργκ. Μαρία-Άννα 1728, απεβ. νήπιο. Pas, Leo van de. "Maria Henriette de La Tour d'Auvergne". Genealogics.org. Retrieved 17 May 2010.
ΣΚ Σλάβια Πράγας

Η Σλάβια Πράγας (τσεχικά: Slavia Praha) είναι τσεχική επαγγελματική ομάδα ποδοσφαίρου που ιδρύθηκε το 1892 στην Πράγα. Αγωνίζεται στο Πρωτάθλημα Τσεχίας, την κορυφαία κατηγορία του τσεχικού ποδοσφαίρου. Μαζί με τη Σπάρτα Πράγας, την κυριότερη ανταγωνίστρια της, είναι οι δύο κορυφαίες ομάδες της χώρας.Αγωνίζεται στο Στάδιο Έντεν (ή Synot Tip Arena). Αρκετά γνωστοί παίκτες που αγωνίστηκαν σε αυτή είναι οι Γιόζεφ Μπίτσαν (Josef "Pepi" Bican), ο Άντονιν Πουκ (Antonín Puč), ο τερματοφύλακας Φράντισεκ Πλάνιτσκα (František Plánička) και άλλοι.

 Κύπελλο Μιτρόπα: 1938 Πρωτάθλημα Τσεχοσλοβακίας: 1925, 1928-29, 1929-30, 1930-31, 1932-33, 1933-34, 1934-35, 1936-37, 1946-47. Πρωτάθλημα Προτεκτοράτου της Βοημίας και της Μοραβίας (Β' Παγκόσμιος Πόλεμος): 1939-40, 1940-41, 1941-42, 1942-43. Πρωτάθλημα Τσεχίας: 1995-96, 2007-08, 2008-09, 2016-17, 2018-19, 2019-20, 2020-21 Κύπελλο Τσεχίας (Pohár ČMFS): 1941, 1942, 1945, 1974, 1997, 1999, 2002, 2018, 2019, 2021, 2023 Πρωτάθλημα Τσεχίας: 1897 άνοιξη, 1897 φθινόπωρο, 1898, 1899, 1900, 1901 Πρωτάθλημα Βοημίας: 1918, 1924 Championship ČSF: 1913, 1915 Κύπελλο Βοημίας: 1922, 1926, 1927, 1928, 1930, 1932, 1935, 1941 Charity Cup: 1908, 1910, 1911, 1912 Intercup: 1970, 1972, 1977, 1978, 1986, 1992, 1993 Το σήμα της ομάδας όπως έχει εξελιχθεί με το πέρασμα του χρόνου. Επίσημος ιστότοπος Slavia celebrates the 125th anniversary - Ιστορία της Σλάβια (Αγγλικά) Star History | Slavia Top Scorers of All Times - Οι κορυφαίοι σκόρερ του συλλόγου (Αγγλικά)
Τέμενος Λαλά Μουσταφά Πασά

Το Τέμενος Λαλά Μουσταφά Πασά (τουρκ. Lala Mustafa Paşa Camii) είναι γοτθικής αρχιτεκτονικής ναός στην Αμμόχωστο τον οποίο μετέτρεψαν σε τζαμί οι Οθωμανοί αμέσως μετά την κατάληψη της πόλης το 1571.

 Ο ναός κτίστηκε στα τέλη του δεύτερου μισού του 13ου αιώνα από τους Φράγκους βασιλείς της Κύπρου Οίκο ντε Λουζινιάν ως ο καθεδρικός ναός των καθολικών χριστιανών της Αμμοχώστου και πιστεύεται ότι η κατασκευή του διήρκεσε ως τα 1400. Σήμερα θεωρείται ως ο πιο μεγαλοπρεπής κι όμορφος γοτθικός ναός που σώζεται στην Εγγύς και Μέση Ανατολή. Ο ναός ήταν αφιερωμένος στον Άγιο Νικόλαο (Γαλλικά:cathédrale Saint-Nicolas). Από το 1290 και ως το 1373 γινόταν σε αυτόν η στέψη των Λουζινιανών ηγεμόνων ως βασιλέων της Ιερουσαλήμ, αφού πρώτα είχαν στεφθεί ως βασιλείς της Κύπρου στον καθεδρικό ναό της Αγίας Σοφίας (σήμερα Σελιμιγιέ τζαμί) στην Λευκωσία. Ο ναός χωρίζεται σε τρία κλίτη, έχει μήκος 55 μέτρα, πλάτος 23 και ύψος 25. Γάλλοι μελετητές θεωρούν ότι ο ναός αντλεί στοιχεία κι έχει αρκετές ομοιότητες με το καθεδρικό ναό της Ρενς (cathédrale Notre-Dame de Reims) και ανήκει στη γοτθική τεχνοτροπία Rayonnant (Rayonnant Gothic style). Αν και δέχθηκε αρκετά πλήγματα πυροβολικού κατά την πολιορκία της Αμμοχώστου (1570-71), διατήρησε σε μεγάλο βαθμό την αρχική του μορφή. Μετά την κατάληψη Οθωμανοί τεχνίτες αφαίρεσαν τα κωδωνοστάσια, τις ανθρώπινες μορφές από το γλυπτό διάκοσμο, αλλά και από τα βιτρώ (υαλογραφίες), και πρόσθεσαν μιναρέ και μιχράμπ. Αρκετές ζημιές στο ναό σημειώθηκαν επίσης από το μεγάλο σεισμό του 1735. Εντούτοις ακόμα και σήμερα διατηρούνται σε καλή κατάσταση οι τρεις περίτεχνα διακοσμημένες είσοδοι που φέρουν θαυμάσια αετώματα και πάνω από την κεντρική πύλη σώζεται μια μεγάλη ροζέτα διακοσμημένη με γεωμετρικά σχέδια βιτρώ. Camille Enlart, Gothic Art and the Renaissance in Cyprus, (Αγγλική μτφ. D. Hunt), London: Trigraph/A. G. Leventis Foundation, 1987. Αθηνά Ταρσούλη, ΚΥΠΡΟΣ, Αθήναι: Εκδόσεις ΑΛΦΑ, 1955. (Κεφ. Εκκλησίες της Αμμοχώστου) Μεγάλη Κυπριακή Εγκυκλοπαίδεια. Υπεύθυνος έκδοσης Αντρος Παυλίδης, Λευκωσία: Εκδ. Φιλόκυπρος, 1984. Οδοιπορική Ξενάγηση της Αμμοχώστου, Έκδοση SAVE (χρηματοδότηση USAID), 2010 http://www.gothic-architecture.com/node/188 https://web.archive.org/web/20160304231927/http://www.famagusta.org.cy/default.asp?id=303#1 http://www.cyprus44.com/famagusta/lala-mustafa-pasa-mosque.asp http://www.cypnet.co.uk/ncyprus/city/famagusta/lala/index.html http://www.whatson-northcyprus.com/interest/famagusta/famagusta/lala_mustafa_pasha.htm http://www.sacred-destinations.com/cyprus/famagusta-st-nicholas-cathedral-lala-mustafa-camii.htm
Σανδαλίζουσα Νίκη (ναός της Απτέρου Νίκης)

Η Σανδαλίζουσα Νίκη ή Νίκη Σανδαλιζομένη είναι γλυπτό από τον ναό της απτέρου Νίκης στην Ακρόπολη και παραδοσιακά ονομάζεται στη διεθνή βιβλιογραφία ως Nikesandalbinder ή Nike untying her sandal.

 Εικονίζεται Νίκη που ακουμπάει το δεξί της πόδι σε ένα βραχάκι και γέρνει ελαφρά το σώμα της για να λύσει το σανδάλι της. Φοράει ιμάτιο και χιτώνα με μανίκια. Λείπουν το κεφάλι, ο λαιμός, μέρος της δεξιάς φτερούγας, το δεξί χέρι από τον καρπό και η αριστερή πατούσα. Γκάι Ντίκινς (1881 - 1916) (1921). Catalogue Of The Acropolis Museum Volume IΙ Sculpture and Architevtural Fragments (στα Αγγλικά). Cambridge: University Press. σελίδες 156-159. Ανακτήθηκε στις 10 Απριλίου 2010.
Η ΠυραΜΜΜίδα

Η ΠυραΜΜΜίδα (Ρώσικα: ПираМММида) είναι εγκληματική και δραματική ταινία του 2011, με πρωταγωνιστές τους Αλεξέι Σερεμπριακόφ, Φιόντορ Μπονταρτσούκ, Πιότρ Φιόντοροφ και Γεκατερίνα Βιλκόβα. Η ταινία είναι βασισμένη σε πραγματικά γεγονότα, και συγκεκριμένα στην ιστορία του Σεργκέι Μαβρόντι.

 Αλεξέι Σερεμπριακόφ - Μαμόντοφ Φιόντορ Μπονταρτσούκ - Μπελιάφσκι Πιότρ Φιόντοροφ - Άντον Γεκατερίνα Βιλκόβα - Βέρα Αλεξέι Σερεμπριακόφ - Υποψηφιότητα για "Χρυσό Αετό" καλύτερου δράστη. ПИРАМММИДА: статистика проката, информация о фильме Кинорынок: презентация Universal Pictures Russia Награды и премии: Золотой орел 2012. Проверено 8 февраля 2013. Архивировано из первоисточника 12 февраля 2013. «ПираМММида» в «Энциклопедии отечественного кино» «ПираМММида» на сайте производителя Официальный сайт фильма
Αστρίς Θάσου

Η Αστρίς (Αστρίδα για τους ντόπιους) είναι οικισμός της Θάσου. Υπάγεται διοικητικά στη δημοτική κοινότητα Θεολόγου, του δήμου Θάσου, της περιφερειακής ενότητας (τέως νομού) Καβάλας, στην περιφέρεια Ανατολικής Μακεδονίας και Θράκης, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Θάσου του νομού Καβάλας, στο γεωγραφικό διαμέρισμα Μακεδονίας.

 Η Αστρίδα είναι πεδινός οικισμός της Θάσου. Βρίσκεται ακριβώς στο νότιο τμήμα του νησιού και λίγο προς το εσωτερικό του, πάνω από το ακρωτήρι του Σαλονικιού και πάνω στην περιφερειακή οδό που συνδέει τη Θάσο με τα Λιμενάρια, σε μέσο σταθμικό υψόμετρο 75. Απέχει 43 χλμ. περίπου Ν. ΝΔ. της πρωτεύουσας του νησιού Θάσου. Ο οικισμός αναγνωρίστηκε το 1940 και προσαρτήθηκε στην κοινότητα Θεολόγου της Θάσου. Με το ΦΕΚ 244Α - 04/12/1997 ο οικισμός αποσπάστηκε από την κοινότητα Θεολόγου και προσαρτήθηκε στον δήμο Θάσου. Σύμφωνα με τα τοπωνύμια της περιοχής, η Αστρίδα κατά την αρχαιότητα ήταν ο αμπελώνας της Θάσου, ενώ πλήθος αρχαίων ερειπίων, κυρίως λινοί για το πάτημα του σταφυλιού και την αποθήκευση του κρασιού, ενισχύουν την πεποίθηση αυτή. Άλλωστε, ο οικισμός φημίζεται για τα κρασιά του. Οι παραλίες «Γκιόλα», «Καλάμι» και «Σαλονικιός», νότια του οικισμού, καθώς και η «Ψιλή Άμμος» στα δυτικά. Η πρώτη σχηματίζει μια περίκλειστη δομή σε σχήμα φυσικής «πισίνας» Εγκυκλοπαίδεια Πάπυρος Λαρούς Μπριτάνικα, 1996 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 Google Earth eetaa.gr https://www.go-thassos.gr/gr/about-thassos/places/astris https://www.youtube.com/watch?v=kFjNnB8a2RQ http://www.e-thassos.com/gr/monument/%CF%80%CE%B1%CF%81%CE%B1%CE%BB%CE%AF%CE%B1-%CE%B1%CF%83%CF%84%CF%81%CE%AF%CF%82-%CE%B8%CE%AC%CF%83%CE%BF%CF%85-42/
277

Η τρέχουσα σελίδα αφορά το έτος 277 κατά το Γρηγοριανό ημερολόγιο Το έτος 277 (CCLXXVII ) ήταν ένα κοινό έτος που ξεκινούσε τη Δευτέρα. Εκείνη την εποχή ήταν γνωστό ως το Έτος των Υπάτων Πρόβου και Παυλίνου (ή, λιγότερο γνωστό, το Έτος 1030 από Κτήσεως Κόσμου). Η ονομασία 277 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ρωμαϊκή Αυτοκρατορία Ο Αυτοκράτορας Πρόβος ταξιδεύει με τον στρατό του δυτικά κατά μήκος της Θάλασσας του Μαρμαρά (Μικράς Ασίας) και διαμέσου των επαρχιών της Θράκης, της Μοισίας και της Παννονίας για να νικήσει τους Γότθους κατά μήκος του κάτω Ίστρου (Δούναβη). Αποκτά από τα στρατεύματα τον τίτλο του Γοτθικού. Ο Πρόβος εισέρχεται στη Ρώμη, για να επικυρώσει την κατεχόμενη θέση του Αυτοκράτορα από την Σύγκλητο. Κίνα Ο Τουομπά Σιλού διαδέχεται τον Τουομπά Λιγουέι ως αρχηγός της φυλής Τουομπά. Σίμα Άι, Κινέζος πρίγκιπας της Δυναστείας των Τζιν (πεθαίνει το 304) Τζαν Μάο, Κινέζος ηγεμόνας του Πρώην Λιέν (πεθαίνει το 324) Τουομπά Λιγουέι, αρχηγός της φυλής Τουομπά (Κίνας)
1561 Φρίκε

Ο Φρίκε (Fricke) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,246. Ανακαλύφθηκε το 1941 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Βάλτερ Ερνστ Φρίκε (Walter Ernst Fricke).

 Η μέση διάμετρος του Φρίκε εκτιμάται σε 26,04 ± 2,2 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0597 ± 0,011. Είναι άγνωστο αν και με ποια περίοδο περιστρέφεται ο Φρίκε γύρω από τον εαυτό του. Τροχιά από το JPL (Java) / Εφημερίδα
Αγράμπελα Αχαΐας

Για οικισμό με το ίδιο όνομα δείτε το λήμμα: Αγράμπελα Αιτωλοακαρνανίας Τα Αγράμπελα (παλιά ονομασία: Πορετσό) είναι ορεινό χωριό, έδρα πρώην κοινότητας του Νομού Αχαΐας, που μεταξύ των ετών 1997 - 2010 αποτέλεσε έδρα του ομώνυμου Δημοτικού Διαμερίσματος του Δήμου Αροανίας στον ίδιο Νομό. Από το 2011 είναι έδρα της ομώνυμης Τοπικής Κοινότητας, της Δημοτικής Ενότητας Αροανίας, του "Καλλικρατικού" Δήμου Καλαβρύτων. Η ομώνυμη Τοπική Κοινότητα περιλαμβάνει και το χωριό Πλατανίτσα.

 Τα Αγράμπελα (ή και Αγράμπελη) απέχουν 10 χλμ. από την έδρα της Δημοτικής Ενότητας Αροανίας, την πρώην κοινότητα Ψωφίδος και πιο συγκεκριμένα τον οικισμό Τριπόταμα. Είναι ορεινό χωριό, όπως και όλος ο δήμος, σε υψόμετρο 831 μέτρων και οι κάτοικοι ασχολούνται ως επί το πλείστον με την κτηνοτροφία. Στην απογραφή του 2011 ο οικισμός βρέθηκε να έχει πληθυσμό 41 κατοίκους και 99 συνολικά η ομώνυμη πρώην κοινότητα. Κοντά στο χωριό υπάρχει η Μονή Παναγιά η Πορετσιώτισα (Μονή Πορετσού). Στην αρχαιότητα η περιοχή ανήκε στην αρχαία Ψωφίδα. Τα Αγράμπελα από ιδρύσεως του ελληνικού κράτους ήταν δημοτικό διαμέρισμα του τότε Δήμου Λάμπειας, έως το 1912, όταν μαζί με την Πλατανίτσα έγιναν ανεξάρτητη κοινότητα. Κατά καιρούς με διάφορους νόμους την μία ανήκε στο Νομό Αχαΐας και την άλλη στο Νομό Ηλείας. Σε απογραφή του 1700 αναφέρεται με 29 οικογένεις, το 1935 με 159 κατοίκους, το 1896 με 268 κατοίκους και το 1951 με 155 κατοίκους. Από τα Αγράμπελα κατάγονται οι αγωνιστές του 1821, Γιάννης Πορετσάνος και Αναγνώστης Τριανταφυλλόπουλος. Η Τοπική Κοινότητα Αγραμπέλων είναι χαρακτηρισμένη ως αγροτικός ορεινός οικισμός, με έκταση 25,466 χμ² (2011). (σε παρένθεση ο πληθυσμός της τοπικής κοινότητας) Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ) Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Ε.Ε.Τ.Α.Α. - Διοικητικές μεταβολές Αγραμπέλων Αχαΐας, eetaa.gr. Ανακτήθηκε: 25/03/2016. Ε.Ε.Τ.Α.Α. - Διοικητικές μεταβολές Κοινότητας Αγραμπέλων Αχαΐας, eetaa.gr. Ανακτήθηκε: 25/03/2016.
Νταβόρ Γιακόβλεβιτς

Ο Νταβόρ Γιακόβλεβιτς (Davor Jakovljević, γεννημένος το 1967) είναι παλαίμαχος Μαυροβούνιος ποδοσφαιριστής, ο οποίος αγωνιζόταν ως επιθετικός, με πολύ μεγάλη ικανότητα στο σκοράρισμα. Πανύψηλος και πολύ καλός στο ψηλό παιχνίδι, κατάφερε να πετύχει περισσότερα από 100 γκολ σε τέσσερα έτη που αγωνίσθηκε σε αρκετές ελληνικές ομάδες και των τριών εθνικών κατηγοριών.

 Κατά σειρά υπήρξε στέλεχος του Λεβαδειακού (στην Α΄ Εθνική την περίοδο 1993-94 με 27 αγώνες και 4 γκολ), του Α.Ο. Χαλκίδας (1ος σκόρερ στο Νότιο Όμιλο με 36 γκολ), του Εθνικού Αστέρα (τη σεζόν 1997-98 είχε βοηθήσει τα μέγιστα στην άνοδο της ομάδας της Καισαριανής στην Α΄ Εθνική σημειώνοντας 34 γκολ στο πρωτάθλημα της Β’ Εθνικής, μια σπάνια επίδοση που δύσκολα μπορεί να την πετύχει κάποιος, ακόμη και σε ενιαίο όμιλο της κατηγορίας), του Παναιτωλικού, της Νίκης Βόλου και του Αχαρναϊκού. Συνέχισε να παίζει ποδόσφαιρο μέχρι και την ηλικία των 40 ετών περίπου, στην ερασιτεχνική ομάδα του Ευβοϊκού Χαλκίδας. Σήμερα εργάζεται ως τεχνικός σε ομάδες της Εύβοιας. "40 χρονια ΠΟΔΟΣΦΑΙΡΟ & ΠΡΟΠΟ" (έκδοση της εφημερίδας ΠΡΟΠΟΡΑΜΑ, Αθήνα, 2000) Διεθνής στατιστική ιστοσελίδα για το ποδόσφαιρο, ελληνικά στοιχεία: Αλέξανδρος Μαστρογιαννόπουλος
Πτήση 804 της EgyptAir

Η Πτήση 804 της EgyptAir (MS804/MSR804) ήταν μια διεθνής επιβατική πτήση με αφετηρία το Διεθνές Αεροδρόμιο του Παρισιού, Σαρλ ντε Γκωλ, και τερματικό σταθμό το Διεθνές Αεροδρόμιο του Καΐρου. Το αεροσκάφος κατέπεσε, για άγνωστους ακόμη λόγους, στη Μεσόγειο Θάλασσα, στις 19 Μαΐου 2016 και τοπική ώρα Αιγύπτου 02:30 (UTC+2).Στο αεροσκάφος επέβαιναν 66 άνθρωποι (56 επιβάτες, 7 μέλη του πληρώματος και 3 άτομα ασφάλειας). Τα συντρίμμια από τα αεροσκάφος βρέθηκαν στη Μεσόγειο περίπου 290 χιλιόμετρα βόρεια της Αλεξάνδρειας της Αιγύπτου.

 Το αεροσκάφος του δυστυχήματος ήταν ένα 12χρονο Airbus Α320-232, με αριθμό νηολόγησης αεροσκάφους το SU-GCC και σειριακό κωδικό κατασκευαστή το 2088. Η πρώτη πτήση του έγινε στις 25 Ιουλίου 2003 και η παράδοσή του στην αεροπορική εταιρεία EgyptAir διεξήχθη στις 3 Νοεμβρίου 2003.Η μοιραία πτήση ήταν η πέμπτη στη σειρά πτήση του αεροσκάφους για εκείνη την ημέρα, καθώς είχε προηγουμένως πετάξει από την Ασμάρα στο Κάιρο, από το Κάιρο στην Τύνιδα, από την Τύνιδα στο Κάιρο και από το Κάιρο στο Παρίσι.
Αδέκαροι ερωτευμένοι

Οι Αδέκαροι Ερωτευμένοι είναι μια Ελληνική κωμική ταινία παραγωγής του 1958 σε σκηνοθεσία Τζανή Αλιφέρη και σε σενάριο του Ναπολέων Ελευθερίου. Πρωταγωνιστούν οι Κούλης Στολίγκας, Νίκος Ρίζος, Γιάννης Γκιωνάκης, Σπεράντζα Βρανά και Μάρθα Καραγιάννη ενώ αφηγητής είναι ο Σταύρος Ξενίδης.

 Ένας θυρωρός, ο Μισέλ, ένας ανθοπώλης, ο Γρηγόρης κι ένας ταξιτζής, ο Αριστοτέλης, απολύονται ταυτόχρονα και αρχίζουν να ψάχνουν πάλι για μια νέα δουλειά. Και οι τρεις τους θα συναντηθούν σε ένα γραφείο που αναζητά να προσλάβει έναν θυρωρό. Την ίδια στιγμή οι σπιτονοικοκυρές και των τριών θα τους κάνουν έξωση από τα δωμάτια τους επειδή και οι τρεις οφείλουν απλήρωτα ενοίκια πολλών μηνών. Απογοητευμένοι οι τρεις φίλοι πηγαίνουν σε μια κοντινή παραλία με σκοπό να βάλουν τέρμα στη ζωή τους, αλλά καθώς διαπιστώνουν ότι το νερό είναι πολύ κρύο αλλάζουν γνώμη και φεύγουν. Επιστρέφοντας πίσω στην πόλη κάθονται σε ένα παγκάκι, όπου είναι και ένας ρακοσυλλέκτης, ο οποίος μέσα στα πολλά πράγματα που έχει βρει είναι και ένα γράμμα ένας βαθύπλουτου Ελληνοαμερικανού επιχειρηματία, του Τόμας Χατζηκούμαρ, ο οποίος έρχεται στην Ελλάδα προκειμένου να συναντήσει τον ανιψιό του τον Μικέ, τον οποίο έχει να δει από πολύ μικρή ηλικία. Ο Μισέλ διαβάζοντας το γράμμα, αποφασίζει μαζί με τον Αριστοτέλη να παρουσιάσουν ως ανιψιό του Τόμας Χατζηκούμαρ τον Γρηγόρη, ο οποίος θα υποδυθεί τον Μικέ για όσο χρονικό διάστημα μείνει ο Ελληνοαμερικανός θείος στην Ελλάδα, με σκοπό να του αποσπάσουν όσα πιο πολλά δολάρια μπορούν. Γι' αυτό τον λόγο θα επιστρατεύσουν στην κομπίνα τους την όμορφη Λουλού, η οποία θα κληθεί να φιλοξενήσει στην βίλα της τον Τόμας Χατζηκούμαρ. Εν τω μεταξύ ο πραγματικός ανιψιός του Χατζηκούμαρ, ο Μικές, ο οποίος μαθαίνοντας ότι ο θείος του έχει έρθει στην Ελλαδα, θα πάει στο ξενοδοχείο που ήταν να διαμείνει ο θείος του και θα αρχίσει να τον αναζητά. Σε νεότερες κριτικές η ταινία λαμβάνει μέτριες κυρίως από χρήστες του διαδικτύου. Στο iMDB, η ταινία έχει 5.8/10 βαθμολογία. Η ταινία έκανε πρεμιέρα στις κινηματογραφικές αίθουσες το 1958 και προβλήθηκε τη σεζόν 1957-1958 κόβοντας 5.994 εισιτήρια, καταλαμβάνοντας την 27η θέση ανάμεσα σε 31 ταινίες της περιόδου αυτής. Οι Αδέκαροι ερωτευμένοι στην Ταινιοθήκη της Ελλάδος Οι Αδέκαροι ερωτευμένοι στην IMDb
Θησαυρός του Κροίσου

Ο Θησαυρός του Κροίσου, γνωστός και ως Θησαυρός της Λυδίας, είναι το όνομα μιας πολύτιμης συλλογής 363 αντικειμένων που προέρχονται από την εποχή κυριαρχίας του βασιλιά Κροίσου στη Λυδία (560-547 π.χ.). Για χρόνια (1987-1993) ο συγκεκριμένος θησαυρός ήταν θέμα νομικής διαμάχης μεταξύ της Τουρκίας και του Μητροπολιτικού Μουσείου της Νέας Υόρκης, έχοντας κλαπεί στη δεκαετία του 1960 και πωληθεί στο συγκεκριμένο μουσείο.Τελικά επιστράφηκαν στην Τουρκία το 1993 όταν το Μουσείο παραδέχθηκε ότι ήξερε ότι ήταν κλεμμένα, όταν τα αγόρασε. Το 2006 μετά από μια ανώνυμη καταγγελία, δυο αντικείμενα από τη συλλογή φάνηκαν να λείπουν και να έχουν αντικατασταθεί με ψεύτικα. Σήμερα ο Θησαυρός βρίσκεται στο Αρχαιολογικό Μουσείο του Ουσάκ.

 Το 1965 κάποιοι ντόπιοι ανακάλυψαν τον θησαυρό,σκάβοντας παράνομα, σε ένα χωριό στη δυτική επαρχία Ουσάκ στην Τουρκία. Περιλάμβανε 363 ασημένια και χρυσά αντικείμενα που πήραν το όνομα από τον βασιλιά της Λυδίας, Κροίσο. Γνωστές φήμες αναφέρουν ότι οι 7 άνθρωποι που εμπλέκονται στις ανασκαφές του θησαυρού, πέθαναν με βίαιο τρόπο ή υπέφεραν από μακροχρόνια κακοτυχία. Οι χωρικοί του Ουσάκ ισχυρίστηκαν σε ένα δημοσιογράφο, ότι ο ένας από τους εσκαφείς έχασε και τους 3 γιους από δολοφονία και αυτοκινιτιστικά δυστυχήματα ενώ ο ίδιος έμεινε παράλυτος και πέθανε,ενώ ένας άλλο που ήταν μπλεγμένος στο σκάψιμο και την ανάσυρση του θησαυρού πήρε διαζύγιο και ο γιος του αυτοκτόνησε. Ο Bayırlar, ο οποίος πούλησε τα αντικείμενα στο εξωτερικό, φέρεται επίσης ότι είχε περάσει τρομερές στιγμές στη ζωή του και πέθανε με πόνο. Η δικαστική διαμάχη Τη δεκαετία του 1970,ο δημοσιογράφος της Boston Globe Ρόμπερτ Τέιλορ και ένας από τους διευθυντές σε ένα μουσείο της Βοστώνης, η Έμιλι Βερμέλ, ισχυρίστηκε ότι 219 κομμάτια αντικειμένων του θησαυρού της Λυδίας είχαν αγοραστεί από το Μητροπολιτικό Μουσείο Τέχνης της Νέας Υόρκης μεταξύ του 1966 και του 1968. Πολλές διαφορετικές κυβερνήσεις στη Τουρκιά προσπάθησαν να επαναπατρίσουν τον θησαυρό.Τελικά, το 1993, μετά από μια εξαετή δικαστική διαμάχη με το Μητροπολιτικό Μουσείο της Νέας Υόρκης που φαίνεται να κοστίζει στην Τουρκία 25 εκατομμύρια λίρες, τα εκθέματα επαναπατρίστηκαν. Ο Ακμπιαϊκόγλου παραδέχθηκε ότι πούλησε τα εκθέματα για να ξεπληρώσει χρέη τζόγου και καταδικάστηκε σε 13 χρόνια φυλάκισης. Πολυμέσα σχετικά με το θέμα Karun Treasure in the Uşak archaeological museum στο Wikimedia Commons
You Are Here

Το You Are Here είναι το 17ο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε στις 16 Μαρτίου του 2004 μέσω της δισκογραφικής εταιρίας "SPV/Steamhammer".

 Αυτός υπήρξε ο πρώτος δίσκος του συγκροτήματος με τον κιθαρίστα Βίνι Μουρ στη σύνθεση του, ο οποιος αντικατέστησε τον Μίκαελ Σένκερ το καλοκαίρι του 2003. Επίσης, επέστρεψε στο συγκρότημα ο κιμπορντίστας Πωλ Ρέιμοντ, ενώ τα τύμπανα ανέλαβε ο Τζέισον Μπόναμ. Η ιαπωνική έκδοση του άλμπουμ περιελάμβανε το επιπλέον κομμάτι "Messing Up The Bed". Για την προώθηση του, οι UFO περιόδευσαν στην Ευρώπη τον Φεβρουάριο και Μάρτιο του 2004, με τον Ούλι Ροθ να ανοίγει τις εμφανίσεις τους.Κατά την αμερικάνικη περιοδεία του, το συγκρότημα αντιμετώπισε προβλήματα με τα χαρτιά του Πιτ Γουέι, στον οποίο δεν επετράπη να μπει στη χώρα, με αποτέλεσμα να αντικατασταθεί για τις προγραμματισμένες ζωντανές εμφανίσεις από τον Ρίτσι Σκάρλετ, πρώην συνεργάτη του Έις Φρίλι, των Mountain, κ.α.. Παράλληλα, ολόκληρη η περιοδεία αναβλήθηκε λόγω του ότι το αμερικάνικο προξενείο στην Αγγλία αρνήθηκε να δώσει άδεια εργασίας στον τραγουδιστή Φιλ Μογκ, λόγω του γεγονότος ότι τα δακτυλικά του αποτυπώματα είχαν ελεγχθεί 24 χρόνια νωρίτερα στο Μπάφαλο της Νέας Υόρκης, σε μία έρευνα η οποία είχε γίνει από το FBI. Οι ημερομηνίες των συναυλιών προγραμματίστηκαν για τον Σεπτέμβριο του ίδιου έτους.Οι κριτικές για το άλμπουμ υπήρξαν μέτριες προς θετικές, με το "Allmusic" να το βαθμολογεί με 2,5 / 5 αστέρια, το "Sputnik Musιc" με μέσο όρο βαθμολογιών 3,6 / 5 και το "Metal Reviews" με 81%. "When Daylight Goes to Town" (Mogg, Moore) – 4:33 "Black Cold Coffee" (Mogg, Moore) – 3:20 "The Wild One" (Mogg, Moore) – 5:39 "Give It Up" (Mogg, Way, Moore) – 4:25 "Call Me" (Mogg, Moore) – 4:03 "Slipping Away" (Mogg, Moore) – 4:56 "The Spark That Is Us" (Mogg, Bonham, Moore, Raymond) – 4:11 "Sympathy" (Raymond) – 3:48 "Mr. Freeze" (Mogg, Moore) – 4:43 "Jello Man" (Mogg, Moore) – 4:13 "Baby Blue" (Mogg, Moore) – 4:31 "Swallow" (Mogg, Bonham, Moore) – 4:30 Οι μουσικοί οι οποίοι ηχογράφησαν το "You Are Here" ήταν οι εξής: Φιλ Μογκ - φωνητικά Βίνι Μουρ - κιθάρα Πιτ Γουέι - μπάσο Πωλ Ρέιμοντ - πλήκτρα Τζέισον Μπόναμ - τύμπανα You Are Here - UFO | Songs, Reviews, Credits | AllMusic UFO - You Are Here | Sputnikmusic MusicMight :: Artists :: UFO
Άννα Δημητρίεβιτς

Η Άννα Δημητρίεβιτς (σέρβικα: Ana Dimitrijevic, 14 Δεκεμβρίου 1977) είναι Ελληνίδα ηθοποιός και μοντέλο. Έγινε ευρύτερα γνωστή μέσα από την κοινωνική τηλεοπτική σειρά του ANT1 "Για την Άννα" όπου είχε πρωταγωνιστεί με τον Θανάση Ευθυμιάδη. Τα τελευταία χρόνια, έχει αποσυρθεί από τον χώρο της δημοσιότητας και εργάζεται ως βοηθός μητρότητας.

 Γεννήθηκε στις 14 Δεκεμβρίου 1977 στο Κραγκούγιεβατς της Σερβίας, όπου και έζησε μέχρι τα 18 της. Έπειτα, λόγω της ενασχόλησής της με το μόντελινγκ, έζησε για τέσσερα χρόνια στο Μιλάνο αλλά και για μικρότερα χρονικά διαστήματα σε Νέα Υόρκη, Ιαπωνία, Γερμανία και Βραζιλία. Το 2001, εγκαταστάθηκε στην Ελλάδα για τη διαφήμιση ενός γαλακτοκομικού προϊόντος. Δύο χρόνια αργότερα, ξεκίνησε να ασχολείται και με την υποκριτική, πρωταγωνιστώντας στην κινηματογραφική ταινία «Γαμήλια νάρκη» του Δημήτρη Ινδαρέ. Είχε προηγηθεί ακόμη μια συμμετοχή σε ταινία, την ιταλική «La precisione del caso». Η ταινία «Γαμήλια νάρκη» έκανε πρεμιέρα στις 30 Ιανουαρίου 2004. Τον Νοέμβριο του 2004, συμμετείχε στο επεισόδιο «Το προξενιό» της σειράς «10η εντολή», όπου συνεργάστηκε με τους Αντώνη Αντωνίου, Νένα Μεντή και Οδυσσέα Παπασπηλιόπουλο. Ακολούθησαν δύο κινηματογραφικές ταινίες, «Η εύκολη Λία» (2005) και «Πέρα από τη λίμνη» (2006). Τη σεζόν 2006-2007, πρωταγωνίστησε στη σειρά του ΑΝΤ1, «Για την Άννα» (σκην. Μανούσος Μανουσάκης) ενώ παράλληλα, έκανε δύο σύντομες εμφανίσεις στις σειρές «Το Κόκκινο Δωμάτιο» και «Coupling». Τη σεζόν 2007-08, συμμετείχε σε κάποια επεισόδια της σειράς του MEGA, «Λατρεμένοι μου γείτονες» (σκην. Πιέρρος Ανδρακάκος). Τελευταία της τηλεοπτική δουλειά, ήταν η σειρά του MEGA, «Με λένε Βαγγέλη» (σκην. Στέφανος Μπλάτσος) τη σεζόν 2011-2012. Τα τελευταία χρόνια, έχει αποσυρθεί από τον χώρο της υποκριτικής και εργάζεται ως βοηθός μητρότητας. Το 2006, στα γυρίσματα της σειράς «Για την Άννα» γνώρισε τον Θανάση Ευθυμιάδη και σύντομα έγιναν ζευγάρι. Έχουν αποκτήσει μαζί δύο κόρες: την Σόφη (γενν. 2007) και την Ζωή (γενν. 2009).
Οίκος των Βάσα

Ο Οίκος των Βάσα (σουηδικά: Βάσα (Vasa), πολωνικά: Βάζα (Waza)) είναι ένας δυναστικός Οίκος που είχε μέλη βασιλείς της Σουηδίας (1523-1654), της Ένωσης της Πολωνίας με το μεγάλο δουκάτο της Λιθουανίας (1587-1668) και έναν αυτοκράτορα της Ρωσίας (1610-1613). Στη Σουηδία διαδέχθηκε τον Οίκο του Όλντενμπουργκ και τους επτά βασιλείς των Βάσα διαδέχθηκαν οι Βίττελσμπαχ. Στην Πολωνία-Λιθουανία οι τρεις βασιλείς των Βάσα είχαν διαδεχθεί τον Οίκο των Γιαγκελλόνων. Στη Ρωσία ένας Βάσα ηγεμόνευσε μετά τον Οίκος των Ρουρικιδών και πριν τους Ρομάνοφ.

 Γουσταύος Α' βασ. της Σουηδίας (1523-1560) Έρικ ΙΔ' βασ. της Σουηδίας (1560-68), πρώτος υιός του προηγουμένου Ιωάννης Γ' βασ. της Σουηδίας (1568-1592), υιός του προηγουμένου Σιγισμούνδος Γ' βασ. της Σουηδίας (1592-1599) και της Πολωνίας-Λιθουανίας (1587-1632) Βλαδίσλαος Δ' βασ. της Πολωνίας-Λιθουανίας (1632-1648) και αυτ. της Ρωσίας (1610-1613), υιός του προηγουμένου Ιωάννης Β' βασ. της Πολωνίας-Λιθουανίας (1648-1668), αδελφός του προηγουμένου Κάρολος Θ' βασ. της Σουηδίας (1604-1611), δεύτερος υιός του Γουσταύου Α' Γουσταύος Β' βασ. της Σουηδίας (1611-1632), υιός του προηγουμένου Χριστίνα βασ. της Σουηδίας (1632-1654). "Sweden". World Statesmen. Retrieved 19 January 2015 Gunilla Petersén, "From the History of the Royal Court Orchestra 1526–2007" http://www.ne.se/lang/gustav-vasa Brev av Gustav Vasa (Letters of Gustav Vasa) edited by Nils Edén, Norstedts, Stockholm, 1917 Peterson, Gary Dean (1 January 2007). Warrior Kings of Sweden: The Rise of an Empire in the Sixteenth and Seventeenth Centuries. McFarland. pp. 31–. ISBN 978-0-7864-2873-1. Retrieved 6 July 2013. Πολυμέσα σχετικά με το θέμα House of Vasa στο Wikimedia Commons
Ρόμπερτ Γκολόμπ

Ο Ρόμπερτ Γκολόμπ (σλοβένικα: Robert Golob) (γενν. 23 Ιανουαρίου 1967) είναι Σλοβένος επιχειρηματίας και πολιτικός, ο οποίος υπηρετεί ως Πρωθυπουργός της Σλοβενίας και ηγέτης του Κινήματος Ελευθερίας από το 2022.

 Ο Γκολόμπ απέκτησε το διδακτορικό του στην Ηλεκτρολογία στο Πανεπιστήμιο της Λιουμπλιάνα το 1994. Μετά τις σπουδές του, ήταν μεταδιδακτορικός υπότροφος στο Πρόγραμμα Φουλμπράιτ στις Ηνωμένες Πολιτείες στο Ινστιτούτο Τεχνολογίας της Τζόρτζια στην Ατλάντα. Το 2004, ο Γκολόμπ συνίδρυσε μια εταιρεία εμπορίας ενέργειας, την GEN-I, η οποία ελέγχεται από το κράτος, στην οποία παρέμεινε πρόεδρος μέχρι το 2021. Μεταξύ Μαΐου 1999 και Ιουνίου 2000, ο Γκολόμπ ήταν υφυπουργός στο Υπουργείο Οικονομικών Υποθέσεων στην κυβέρνηση της οποίας ηγούταν ο πρωθυπουργός Γιάνεζ Ντρνόβσεκ του Φιλελεύθερου Δημοκρατικού Κόμματος. Το 2002, εξελέγη στο Δημοτικό Συμβούλιο της Νόβα Γκορίτσα, θέση που κατέχει από τότε. Το 2011, ο Γκολόμπ εντάχθηκε στο κόμμα της Θετικής Σλοβενίας, που ιδρύθηκε από τον δήμαρχο της Λιουμπλιάνας Ζόραν Γιάνκοβιτς. Το 2013–14, με τις αυξανόμενες εντάσεις στο εσωτερικό του κόμματος μεταξύ του ιδρυτή και προέδρου του, Ζόραν Γιάνκοβιτς και της πρωθυπουργού Αλένκα Μπράτουσεκ, ο Γκολόμπ έπαιξε μεσολαβητικό ρόλο μεταξύ των δύο φατριών. Με το τελευταίο διάλειμμα εντός του κόμματος τον Απρίλιο του 2014, εντάχθηκε στο αποσχισθέν Κόμμα της Αλένκα Μπράτουσεκ (ΚΑΜ) και έγινε ένας από τους αντιπροέδρους του. Μετά την κακή απόδοση του ΚΑΜ στις επόμενες εκλογές του 2014, κερδίζοντας μόνο τέσσερις έδρες, απομακρύνθηκε από την πολιτική σε εθνικό επίπεδο, παραμένοντας ενεργός μόνο σε τοπικό επίπεδο στον δήμο Νόβα Γκορίτσα. Προήδρευσε της συνέλευσης της γειτονιάς του Κρόμπερκ-Λόκε μεταξύ 2010 και 2014, παραμένοντας ένα από τα μέλη της μέχρι το 2022.Όταν η θητεία του ως προέδρου του GEN-I έληξε το 2021 και αφού δεν έλαβε άλλη, ο Γκολόμπ αποφάσισε να αναλάβει ξανά ενεργό ρόλο στην πολιτική. Τον Ιανουάριο του 2022, ανέλαβε το μικρό εξωκοινοβουλευτικό Κόμμα Πράσινων Δράσεων και το μετονόμασε σε Κίνημα Ελευθερίας. Στις 24 Απριλίου 2022, στις σλοβενικές βουλευτικές εκλογές του 2022, το Κίνημα Ελευθερίας κέρδισε 41 έδρες στην Εθνοσυνέλευση των 90 εδρών.Στις 25 Μαΐου 2022, ο Ρόμπερτ Γκολόμπ εξελέγη από το κοινοβούλιο ως Πρωθυπουργός της Δημοκρατίας της Σλοβενίας.
Hot Potatoes

Η σειρά λογισμικού Hot Potatoes περιλαμβάνει πέντε εφαρμογές που μπορούν να δημιουργήσουν ασκήσεις για τον World Wide Web. Οι εφαρμογές είναι JCloze, JCross, JMatch, JMix και JQuiz. Υπάρχει επίσης μια έκτη εφαρμογή που λέγεται Masher, που θα μεταγλωττίσει όλες τις ασκήσεις του Hot Potatoes σε μια ενότητα. Το Hot Potatoes δημιουργήθηκε από την ομάδα έρευνας και ανάπτυξης στο Πανεπιστήμιο της Βικτόρια και στο κέντρο πολυμέσων και υπολογιστών. Εμπορικές εκδοχές του λογισμικού διαχειρίζονται από την Half-Baked Software Inc. Το Hot Potatoes έγινε δωρεάν λογισμικό από τον Οκτώβριο του 2009. Το Hot Potatoes εκδόθηκε για πρώτη φορά στην έκδοση 2.0 τον Σεπτέμβριο του 1998, στη διάσκεψη EuroCALL στο Leuven του Βελγίου.

 Stewart Arneil and Martin Holmes (1998). "Hot Potatoes: Free Tools for Creating Interactive Language Exercises for the World Wide Web". Presentation, EuroCALL 1998 conference, Leuven. September 1998. Stewart Arneil and Martin Holmes (1999). "Juggling hot potatoes: Decisions and compromises in creating authoring tools for the Web". ReCALL Journal, Vol. 11 No. 2 (Web edition Αρχειοθετήθηκε 2011-10-05 στο Wayback Machine.) and College and University Media Review, Vol. 6 No. 1. CUP; CCUMC. http://www.eurocall-languages.org/recall/pdf/rvol11no2.pdf Αρχειοθετήθηκε 2011-10-05 στο Wayback Machine.. September 1999. Stewart Arneil and Martin Holmes (2001). "Hot Potatoes, History and Future". Presentation, EuroCALL 2001 Conference, Nijmegen. http://web.uvic.ca/hrd/eurocall2001/HotPotPastFuture/PastFutureHome.htm. August 2001. Stewart Arneil and Martin Holmes (2003). "Unicode and Software Development: Hot Potatoes Goes Multilingual". Presentation, WorldCALL 2003 Conference, Banff, Canada, May 2003; also IALLT 2003 Conference June 2003. http://web.uvic.ca/hrd/iallt2003/unicode/presentation.xml. May 2003. Stewart Arneil and Martin Holmes (2004). "Hacking in Hot Potatoes: A little knowledge brings a lot of power". In TEL & CAL. CALL-Austria Assn. [1]. January 2004. Stewart Arneil and Martin Holmes (2008). "Hot Potatoes: Taking an academic software project into the commercial domain". In Aprendizaje de Lenguas Asistido por Ordenador: Herramientas de Autor para el Desarrollo de Cursos a Través de la Web, ed. Ana Gimeno Sanz, pp. 5–33. Editorial Universidad Politécnica de Valencia. http://www.upv.es/pls/obib/est_publ.FichPublica?P_ESTILO=200&P_IDIOMA=i&P_ARM=2154 Αρχειοθετήθηκε 2016-04-15 στο Wayback Machine.. http://books.google.ca/books?id=kYF1QwAACAAJ&dq=Aprendizaje+de+Lenguas+Asistido+por+Ordenador:+Herramientas+de+Autor+para+el+Desarrollo+de+Cursos+a+Trav%C3%A9s+de+la+Web&hl=en&ei=JhrpTtw0yJSIAsfP7KcM&sa=X&oi=book_result&ct=result&resnum=1&ved=0CDcQ6AEwAA. 2008. Hot Potatoes Home Page Half-Baked Software Home Page
Φλόρις ντε Βόοχτ

Ο Φλόρις ο επίτροπος, ολλανδ. Floris de voogd (π. 1228 - 26 Μαρτίου 1258) από τον Οίκο της Ολλανδίας ήταν επίτροπος, όταν ο αδελφός του Γουλιέλμος Β΄ κόμης της Ολλανδίας ήταν απασχολημένος στη Γερμανία.

 Ήταν ο δευτερότοκος γιος του Φλόρις Δ΄ κόμης της Ολλανδίας και της Ματθίλδης των Ρέγκιναρ, κόρης του Ερρίκου Α΄ δούκα της Βραβάντης.Χρημάτισε επίτροπος της κομητείας της Ολλανδίας, όταν ο αδελφός του Φλόρις Ε΄ ήταν απασχολημένος στη Γερμανία. Το 1253 στρατός της Μαργαρίτας Β΄ κόμισσας της Φλάνδρας εισέβαλε στο Βάλχερεν, αλλά ο Φλόρις ντε Βόογκτ τον νίκησε και αιχμαλώτισε δύο γιους της, Ιωάννη Α΄ των Αβεν και Γκυ των Νταμπιέρ διοικητές του στρατού. Το 1256 υπογράφτηκε η συνθήκη του Περόν: επιβεβαιώθηκε στη Φλάνδρα η Ζηλανδία και η έκταση δυτικά του ποταμού Σελντ με τον όρο να πλήρωνε τα έξοδα του πολέμου η Φλάνδρα. Όταν αυτό έγινε, απελευθερώθηκαν οι δύο γιοί της κόμισσας. Το 1258 στο Άντβερπ (Αμβέρσα) ο Φλόρις σε κονταρομαχία πληγώθηκε θανάσιμα· τάφηκε στο Μίντελμπουρκ.
Χάρι Ντιν Στάντον

Ο Χάρι Ντιν Στάντον (αγγλικά: Harry Dean Stanton, 14 Ιουλίου 1926 - 15 Σεπτεμβρίου 2017) ήταν Αμερικανός ηθοποιός, μουσικός και τραγουδιστής. Η καριέρα του Στάντον ξεπέρασε τα 60 χρόνια και κατά την διάρκειά της εμφανίστηκε σε ταινίες όπως Cool Hand Luke, Kelly's Heroes, Dillinger, Ο Νονός ΙΙ, Άλιεν, Απόδραση από τη Νέα Υόρκη, Christine, Παρίσι, Τέξας, Repo Man, Pretty in Pink, Ο τελευταίος πειρασμός, Ατίθαση καρδιά, The Straight Story, Το Πράσινο Μίλι, Alpha Dog, Inland Empire.

 Ο Στάντον γεννήθηκε στο Ίρβαϊν του Κεντάκι και ήταν ο γιος του Σέρινταν Χάρι Στάντον, αγρότη καπνού και μπαρμπέρη, και της Έρσελ (πατρικό Μόμπερλυ), μαγείρισσας. Οι γονείς του χώρισαν όταν ο Στάντον ήταν στο γυμνάσιο και αργότερα ξαναπαντρεύτηκαν και οι δυο. Είχε δυο νεότερους αδερφούς, τον Άρτσυ και τον Ραλφ, και έναν νεότερο ετεροθαλή αδερφό, τον Σταν. Η οικογένεια είχε κλίση στη μουσική. Ο Στάντον φοίτησε στο Λύκειο Λαφαγιέτ και στο Πανεπιστήμιο του Κεντάκι του Λέξινγκτον όπου σπούδασε δημοσιογραφία και συμμετείχε στο Θέατρο Γκινιόλ υπό την σκηνοθεσία του Βρετανού θεατρικού σκηνοθέτη Γουάλας Μπριγκς. "Θα μπορούσα να είχα γίνει συγγραφέας", είπε σε έναν δημοσιογράφο για το ντοκιμαντέρ του 2011 Harry Dean Stanton : Crossing Mulholland, στο οποίο τραγουδά και παίζει την αρμόνικα. "Έπρεπε να αποφασίσω εάν ήθελα να γίνω τραγουδιστής ή ηθοποιός. Τραγουδούσα από πάντα. Σκέφτηκα ότι θα μπορούσα να γίνω ηθοποιός, θα μπορούσα να τα κάνω όλα". Ο Μπριγκς τον ενθάρρυνε να αφήσει το πανεπιστήμιο και να γίνει ηθοποιός. Σπούδασε στην Δραματική Σχολή στο Πασαντίνα της Καλιφόρνια μαζί με τους Τάιλερ Μακ Νταφ και Ντάνα Άντριους. Ο Στάντον ήταν βετεράνος του Ναυτικού των Ηνωμένων Πολιτειών κατά τον Β' Παγκόσμιο Πόλεμο. Εργάστηκε ως μάγειρας κατά την Μάχη της Οκινάουα. Ο Στάντον πέθανε στις 15 Σεπτεμβρίου 2017 στο Ιατρικό Κέντρο του Λος Άντζελες της Καλιφόρνια, σε ηλικία 91 ετών. Επίσημη ιστοσελίδα Harry Dean Stanton στο IMDb Harry Dean Stanton στο TCM Movie Database Harry Dean Stanton: Partly Fiction Trailer στο YouTube
Τίβουλλος

Ο Άλβιος Τίβουλλος (Albius Tibullus, 55 π.Χ. – 19 π.Χ.) ήταν Λατίνος ποιητής. Ήταν πολύ αγαπητός στο κοινό της εποχής του για ειδυλλιακή απλότητα, την χάρη και την εκφραστικότητά του.

 Ανήκε στην τάξη των ιππέων (equites), έχασε όμως την πατρική του περιουσία που δημεύθηκε από τον Μάρκο Αντώνιο. Σε αντιστάθμισμα απέκτησε την προστασία του Μάρκου Βαλέριου Μεσσάλλα Κορβίνου και έγινε μέλος του λογοτεχνικού του κύκλου. Ο Τίβουλλος έγραψε ερωτική ποίηση. Στο πρώτο και σημαντικότερο βιβλίο των ποιημάτων του απευθύνεται σε κάποιαν Delia (Δηλία), με οποία είχε συνάψει ερωτικές σχέσεις εκμεταλλευόμενος την απουσία του συζύγου ή εραστή της σε εκστρατεία και ποτίζοντάς τον κατά την επιστροφή του με «άκρατον οίνον». Όλα αυτά μέχρι που κάποιος νέος εραστής άρχισε να εφαρμόζει το ίδιο τέχνασμα στον ποιητή.
Μπενίνιο Φιτιάλ

Ο Μπενίνιο Φιτιάλ (Benigno Repeki Fitial, 1945-) ήταν ο Κυβερνήτης των νησιών Βόρειες Μαριάνες από το 2006 ως τις 20 Φεβρουαρίου 2013. Το 2013 καθαιρέθηκε με απόφαση της Βουλής, κατηγορούμενος για 13 αδικήματα.

 Γεννήθηκε στις 27 Νοεμβρίου του 1945 και η οικογένειά του ανήκει στους Satawalese . Σπούδασε Διοίκηση Επιχειρήσεων και ολοκλήρωσε τις σπουδές του στο πανεπιστήμιο του Γκουάμ, όπου είναι αναγνωρισμένος ως "ξεχωριστός". Ο Φιτιάλ είναι ο πρώτος Κυβερνήτης που μιλάει τη γλώσσα της Καρολίνας. Οι Καρολίνιειοι είναι ομάδα λαών (μειονότητα στο νησί σε σχέση με τους Τσαμόρος) των οποίων οι πρόγονοι εγκαταστάθηκαν στις Βόρειες Μαριάνες στα τέλη του 19ου αιώνα και στις αρχές του 20ού αιώνα, από τα νησιά Γιαπ και Τσούουκ της Μικρονησίας. Είναι παντρεμένος με τη Χοσίε Φιτιάλ και έχουν 2 παιδιά. Ο Φιτιάλ είναι ο 6ος στη σειρά του Κυβερνήτης στα νησιά Βόρειες Μαριάνες και ανέλαβε καθήκοντα το 2006. Εξελέγη στις 6 Νοεμβρίου 2005 και κέρδισε τον αντίπαλό του , Ρεπουμπλικανό Χουάν Μπαμπαούτα, με 28,1% των ψήφων. Αξιοσημείωτο είναι ότι οι εκλογές για κυβερνήτη του 2005 ήταν οι πιο αμφίρροπες στην ιστορία της χώρας. Νωρίτερα ο Φιτιάλ ήταν πρόεδρος της Βουλής των Αντιπροσώπων. Είναι μέλος του Κόμματος του Συμβολαίου. Έπειτα από την ανάληψη των καθηκόντων του επέβαλε συγκεκριμένο ενδυματολογικό κώδικα για τα μέλη του υπουργικού του συμβουλίου. Στις 7 Νοεμβρίου 2009, στις κυβερνητικές εκλογές που διεξήχθησαν, τα αποτελέσματα δεν έβγαλαν νικητή (ποσοστό 50% και πάνω), στην πιο αμφίρροπη αναμέτρηση των τελευταίων ετών (με τη διαφορά ανάμεσα στους δύο βασικούς διεκδικητές να είναι 8 ψήφοι), και οι εκλογές επαναλήφθηκαν στις 23 Νοεμβρίου. Ο Φιτιάλ επανεξελέγη κυβερνήτης στον δεύτερο γύρο, κάτι που έγινε για πρώτη φορά στην ιστορία των νησιών. Ο Φιτιάλ επικράτησε του Ρεπουμπλικάνου Χάιντς Χοφσνάιντερ με 51,4% έναντι 48,5% για τον αντίπαλό του. Οι Ρεπουμπλικανοί κέρδισαν 9 έδρες στη Βουλή και 4 στη Γερουσία, έναντι 7 στη Βουλή για το Κόμμα Συμβολαίου, στις βουλευτικές εκλογές που διενεργήθηκαν στις 7 Νοεμβρίου 2009. Ο Κυβερνήτης Φιτιάλ καθαιρέθηκε στις 11 Φεβρουαρίου 2013 με απόφαση της Βουλής των Αντιπροσώπων, καθώς κατηγορήθηκε για 13 αδικήματα, συμπεριλαμβανομένων της διαφθοράς και της παράβασης καθήκοντος. Αν δεν παραιτούνταν, ο Φιτιάλ θα δικαζόταν ενώπιον της Γερουσίας. Τον αντικατέστησε στο αξίωμα του Κυβερνήτη ο Ελόι Ίνος. Γραφείο του Κυβερνήτη των Νησιών Μαριάνες Βιογραφία
Παλάουλι

Η Παλάουλι (Σαμόα Palauli) είναι διαμέρισμα του νησιού Σαβάι των νησιών Σαμόα. Έχει έκταση 523 τετρ. χιλιόμ. και πληθυσμό 8.984 κατοίκων (2001). Πρωτεύουσα είναι η Βαΐλοα.

 Η Παλάουλι βρίσκεται κεντρικά των Σαμόα και νότια του Σαβάι. Συνορεύει στα κεντρικά και δυτικά με την Σατουπα'ιτέα, στα ανατολικά με την Φα'ασαλελεάγκα, στα βόρεια με την Γκαγκα'ιφομάουγκα και στα βορειοανατολικά με την Γκαγκα'εμάουγκα. Βαΐλοα Φαάλα Φαγκάλοα Φοαϊλούγκα Γκαταϊβάι Νού'ου Σίλι Πουλέια Σαλαΐλουα Σατουιάτουα Σιούτου Τάφουα Πάπα Τάγκα Βαϊτο'ομούλι Διαμερίσματα των Σαμόα
Ευλαλία του Τουρν και Τάξις

Η Ευλαλία του Τουρν και Τάξις (Eulalia von Turn und Taxis, γνωστή και ως Ίλλα, 21 Δεκεμβρίου 1908 - 30 Δεκεμβρίου 1993) ήταν κόρη του Φρειδερίκου Λαμόραλ του Τουρν και Τάξις.

 Η Ευλαλία 'Ίλλα' Μαρία Αντωνία Ελεονώρα γεννήθηκε στις 21 Δεκεμβρίου 1908 στο Κάστρο Μπίσκουπιτς, και ήταν κόρη του Φρειδερίκου Λαμόραλ του Τουρν και Τάξις και της Ελεονόρας του Λιν..Το 1928 αρραβωνιάστηκε τον Ραφαήλ Ρανιέρο του Τουρν και Τάξις. Όταν ήρθε η ώρα για το γάμο τον Φεβρουάριο του 1929, η Ίλλα άλλαξε γνώμη και αρνήθηκε να τον παντρευτεί. Η Ίλλα δήλωσε στον πατέρα του αρραβωνιαστικού της, Αλβέρτο, 8ο Πρίγκιπα του Τουρν και Τάξις ότι "δεν μπορούσε να παντρευτεί τον Πρίγκιπα Ραφαήλ Ρανιέρο, ενώ η καρδιά της άνηκε στον μικρότερο γιο του, Πρίγκιπα Φίλιππο Ερνέστο".Και οι δύο οικογένειες επαίνεσαν την Ίλα για την ειλικρίνεια και το θάρρος της, και της αναγνώρισαν επίσης τα «ειλικρινή της κίνητρα που απορρέουν από μια βαθιά θρησκευτική πεποίθηση ότι θα ήταν λάθος να παντρευτεί τον Ραφαήλ Ρανιέρο όταν αγαπούσε πραγματικά τον Φίλιππο». Στις 7 Μαΐου 1929 αρραβωνιάστηκε τον Φίλιππο Ερνέστο του Τουρν και Τάξις. Ο γάμος τους έγινε στις 8 Σεπτεμβρίου 1929 στο Κάστρο Τάξις. Μαζί απέκτησαν τρία παιδιά: τον Αλβέρτο Φρειδερίκο Μαρία Λαμόραλ Κίλιαν (γενν. το 1930-), παντρεύτηκε την Αλεξάνδρα φον ντερ Ροπ. Δεν σπέκτησαν παιδιά. την Μαργαρίτα Ελεονόρα Μαρία Φραγκίσκη Αντωνία ντε Πάντουα (γενν. το 1933-). την Αντωνία Μαρία Μαργαρίτα Θηρεσία φομ Κίντε Τζέσου (γενν. το 1936-).Πέθανε στις 30 Δεκεμβρίου 1993 σε ηλικία 85 ετών. 21 Δεκεμβρίου 1908 – 8 Σεπτεμβρίου 1929: Η Γαληνοτάτη Υψηλότητα Πριγκίπισσα Ευλαλία του Τουρν και Τάξις 8 Σεπτεμβρίου 1929 – 30 Δεκεμβρίου 1993: Η Γαληνοτάτη Υψηλότητα Πριγκίπισσα Φίλιππου Ερνέστου του Τουρν και Τάξις
365 Κόρδοβα

Η Κόρδοβα (Corduba) είναι ένας μεγάλος, αλλά πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,18. Ανακαλύφθηκε το 1893 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.

 Η διάμετρος της Κόρδοβας υπολογίσθηκε σε 105,9 χιλιόμετρα (από δεδομένα του IRAS), ενώ η μάζα της εκτιμάται σε 1,24 τετράκις εκατομμύριο τόνους για μέση πυκνότητα 2 gr/cm³. Ο φασματικός τύπος της είναι C (ανθρακούχος), ενώ το άλβεδό της είναι 0,034 (από δεδομένα του IRAS). Η Κόρδοβα περιστρέφεται γύρω από τον εαυτό της μία φορά κάθε 6 ώρες και 21 λεπτά. Η μέση θερμοκρασία στην επιφάνειά της εκτιμάται σε 105 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα